Komîteya Amadekarîye ya Festîvala Kultur û Xoza ya Munzurî bieşkerayîyêke vera qedexeyanê walîtîye nêrazîbîyayîşê xo mojna.
Eşkerayîye de bale ameye antene ser ke şaristan de bi desan noqtayê kontrolî ronîyayê û nê noqtayî hem nêverdenê merdimî bi rehetî têgêrê hem zî manenê kerdişanê serranê 90an. Komîte vat: ''Eşkera yo ke ma qedexeyê topyekûnî de têrî yê.''
Eşkerayîye de nê çîyî ameyî waştene:
''-Wa pansîyonê wendekaran seba meymananê ke teberî ra yenê bêrê akerdene.
-Stadyum wa seba konseran bêro akerdene.
-Qedexeyê dekewtiş û vejîyayîşê şaristanî wa bêro wedaritene, hêriş û qedexeyê vera hunermendan wa cade biqedê. Ganî grûbê muzîkî bieşkê debikewê şaristanî.
-Rayraşîyayîşê vera qirkerdişanê xoza, asîmîlasyon, xizanîye û eşkerayîya çapemenîye heqê esasî yê û nênê astengkerdene.
-Qedexeyê bînî yê vera festîvale wa cade bêrê wedaritene.''
